Data was extracted from:https://www.infomed.co.il/drugs/xylometazoline/

המומחים של
Info
med
מסבירים:
קסילומטזולין (Xylometazoline) הוא חומר פעיל הנמצא בתכשירים לשימוש מקומי בריכוזים של 0.05% - 0.1% - טיפות ותרסיסים לאף אוטריוין (Otrivin), אורטיוין לילדים, אף-קאר, קסילוויט, קסילו-פוס וג'ל אוטריוין.
קסילומטזולין שייך לקבוצת החומרים סימפתומימטיים. הוא נקשר לקולטני אלפא של אדרנלין בנימי הדם באף ובסינוסים, גורם לכיווצם וכך מפחית את הפרשת ה
נזלת
ואת הגודש באף.
כמו כן, קיימים תרסיסים נוספים לאף – אוטריוין מנתול, אוטריוין קומפליט - המשלבים חומרים פעילים אחרים, שמקלים עוד יותר על הגודש באף.
יעיל לטיפול ב:
קסילומטזולין (אוטריוין) מיועד להקלה מהירה וממושכת (עד 10 שעות) של גודש באף כתוצאה מ
הצטננות
,
סינוסיטיס
,
קדחת השחת
או אלרגיות אחרות של דרכי הנשימה העליונות.
קסילומטזולין יעיל גם להפחתת דימום מהאף.
צילום: shutterstock
הנחיות חשובות:
יש לקנח את האף בעדינות לפני שמרססים או מורחים תכשיר עם קסילומטזולין ולהקפיד על הוראות הטיפול. אם אין הקלה על הגודש או הנזלת לאחר שלושה ימי טיפול – מומלץ לפנות לרופא. כמו כן, אין להשתמש בתכשירים לאף לעתים קרובות או לתקופה ממושכת בלי להיוועץ ברופא.
שימוש ממושך, למעלה מ-3 ימים, עלול לגרום לכיווץ יתר של כלי הדם באף, לנזק במבנה של רירית האף ולתסמינים נוספים של נזלת וגודש
עליך להקפיד שלא לחלוק את התכשיר שלך לאף עם אחרים כדי למנוע הפצת הזיהום.
מתי אסור להשתמש בתרופה:
אין להשתמש בקסילומטזולין (אוטריוין) במקרים הבאים:
- רגישות לחומר הפעיל (קסילומטזולין) או למרכיבים אחרים בתרופה.
- רגישות לחומרים אחרים מקבוצת הסימפתומימטיים.
- אם אובחנה אצלך גלאוקומה (לחץ תוך עיני) מסוג זווית צרה.
- אם קיימת דלקת כרונית באף עם מעברי אף יבשים מאד.
- במצבי יתר לחץ דם
- בסוכרת
- אם בלוטת הערמונית מוגדלת
- אם קיים גידול נדיר על יותרת הכליה אשר מייצר אדרנלין ונוראדרנלין בעודף.
- אם עברת ניתוחי אף ולוע או ניתוח בבלוטת יותרת המוח.
- בנטילת תרופות המעכבות את האנזים מונואמין אוקסידאז, גם אם הופסק הטיפול בתרופה ב-14 יום האחרונים.
- מתחת לגיל שנתיים
- אם את בהריון או בזמן הנקה, ללא אישור רופא.
מידע על התרופה
אופן נטילת התרופה
טיפות אף, תרסיס לאף, ג'ל לאף.
תדירות וזמן נטילה
2-3 פעמים ביום (כל 8-10 שעות) לתקופה של 3-5 יום בלבד.
טווח המינון
מבוגרים וילדים מעל גיל 12: (0.1%) 2-3 טיפות או 1-2 ריסוסים, 2-3 פעמים ביום. ילדים בגילאי 2-6: (0.05%) טיפה או ריסוס אחד, 2-3 פעמים ביום. ילדים בגילאי 6-12: (0.05%) 2-3 טיפות או 1-2 ריסוסים, 2-3 פעמים ביום. אוטריוין ג'ל: יש להחדיר כמןת קטנה לתןך האף כל 8-10 שעות.
תחילת ההשפעה
השפעה מתקבלת תוך 5-10 דקות.
משך ההשפעה
השפעה מתקבלת תוך 5-10 דקות.
מנה שנשכחה
במקרה ונשכחה מנה יש לקחתה מייד כשנזכרים, תוך כשעה. אחרת יש לדלג על זו שנשכחה ולהמשיך כרגיל. אין לקחת מנה כפולה כפיצוי.
הפסקת התרופה
במידה ואין שיפור במצב הבריאותי תוך 3 ימי טיפול יש להפסיק הטיפול ולפנות לרופא.
מינון עודף
בחשד למינון עודף יש לפנות לקבלת עזרה רפואית. התסמינים עלולים לכלול: עייפות קיצונית, סחרחורת, הזעה, ירידה משמעותית בחום הגוף, האטת קצב הלב, יתר לחץ דם, דיכוי מערכת הנשימה וקומה. אחרי עליה בלחץ הדם תיתכן ירידה בלחץ הדם.
ילדים צעירים רגישים יותר למינון יתר ממבוגרים.
בחשש למינון יתר- יש לספק טיפול תומך, כולל השגחה רפואית.
אחסון
יש לשמור במיכל סגור במקום קריר ויבש, הרחק מהישג ידם של ילדים. לאחר פתיחת מכלי טיפות האף או התרסיסים יש להשתמש בתוכנם במשך חודש בלבד.
נמצא כמרכיב בתרופות הבאות
אוטריוין קומפליט | Otrivine complete
אזהרות
תזונה
אין הגבלות.
אלכוהול
לא צפויות בעיות מיוחדות.
הריון
יש להתייעץ עם הרופא בהריון ובעת תכנונו.
הנקה
השימוש במהלך תקופת הנקה הוא בהמלצת רופא בלבד.
תינוקות וילדים
יש להיוועץ ברופא הילדים. התכשירים במינון הילדים- מעל גיל שנתיים.
קשישים
ייתכן שיהיה צורך בהפחתת המינון.
דווח לרופא במקרה של
יתר לחץ דם
מחלת לב
מחלת כלי דם
גלאוקומה מסוג זוית צרה
ערמונית מוגדלת
פאוכרומוציטומה (גידול בבלוטת יותר הכליה)
הנקה
הריון
סוכרת
פעילות יתר של בלוטת התריס
נטילת תרופות נוספות
נטילת תרופות ממשפחת חוסמי הבטא
סיכון ממנת יתר
אין נתונים
סיכון מפיתוח תלות
גבוה
תופעות לוואי
תופעות נפוצות: צריבה, יובש או עקצוץ בתוך האף ועיטוש. כאב ראש. נדודי שינה, חולשה, יובש או זרימת דם מוגברת בריריות האף, גירוי מקומי, בחילה. תופעות אלו חולפות בדרך כלל תוך זמן קצר לאחר תקופת ההסתגלות לתכשיר, אך אם הן נמשכות או מטרידות במיוחד, יש להתייעץ עם הרופא.
תופעה לא שכיחה: דימום מהאף.
תופעות לוואי המחייבות התייחסות מיוחדת: הופעה מחודשת של הגודש (נדיר): יש לפנות לרופא. תופעות נדירות מאוד: הפרעות חולפות בראייה, קצב לב לא סדיר או מוגבר, עליה בלחץ הדם, תגובות אלרגיות. סימנים של ספיגת התרופה לתוך הגוף: כאבי ראש, עצבנות, רעד, הפרעות בשינה, פירכוסים, הזיות, דפיקות לב מהירות או חזקות (נדיר): יש לפנות לרופא.
אנשים רגישים מאוד, מגיבים בצורה חזקה לחומרים אדרנרגיים, עלולים לפתח סימני הפרעות שינה, סחרחורת, רעד, הפרעות בקצב הלב או עליה בלחץ הדם.
פרטי תגובה עם תרופות אחרות
תרופות נגד דיכאון מסוג טריציקליים, או טטרציקליים, תרופות מכווצות כלי דם בעור ובמעי, פנותיאזינים, אלקאלואידים של ארגוט (ארגוטאמין): בשילוב עם קסילומטזולין עולה הסיכון לעליית לחץ הדם.
מעכבי מונואמין אוקסידאז: טיפול משולב עם קסילומטזולין מוביל לעלייה מסכנת חיים בלחץ הדם, יש להפסיק הטיפול במעכבי מונואמין אוקסידאז לפחות שבועיים לפני התחלת הטיפול בקסילומטזולין.
השפעת שימוש ממושך
בשימוש יתר של מעל 5-3 ימים ברציפות קסילומטזולין עלול ליצור תגובת יתר של הריריות בצורת "אפקט ריבאונד", כלומר, מייד לאחר הפסקת השימוש ריריות האף פגועות ונפוחות אף יותר. כתוצאה מתגובה זו המשתמש עלול לחזור לצרוך את התרופה בתדירות גבוהה יותר, מה שעלול לגרום לסבילות פיזיולוגית ואף לתלות. במידה ואין שינוי מעל 5 ימי טיפול יש לפנות לרופא.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא